लेकिन अवसाद को रोकने के लिए कंप्यूटर की मदद लेने के बजाय हमें अपने आसपास के लोगों की मदद लेनी चाहिए। कृत्रिम बुद्धि और कृत्रिम भावनाओं की जगह असली भावनाओं का मोल पहचानना चाहिए। तनाव लाइलाज बीमारी नहीं है। इसे परामर्श और कुछ दवाओं के जरिए ठीक किया जा सकता है। इसके इलाज में आपस में की गई बातचीत सबसे ज्यादा मदद कर सकती है। जरूरी काम को बेहतर तरीके से करने के लिए थोड़ा तनाव लेना जरूरी भी होता है। लेकिन जब यह तनाव जिंदगी पर भारी पड़ने लगे तो इसे छोड़ने में ही फायदा है।